Compania Națională pentru Administrarea Infrastructurii Rutiere a publicat lista celor 74 de locații cu camere de supraveghere fixe pentru verificarea rovinietei.
În același timp, pentru a nu exista confuzii, se precizează că respectivele camere de luat vederi ale CNAIR nu sunt camere radar pentru determinarea vitezei. Aceste dispozitive sunt utilizate exclusiv pentru a verifica dacă autovehiculele care circulă pe drumuri naționale, drumuri expres sau autostrăzi au sau nu rovinieta achitată. Camerele filmează numerele de înmatriculare și transmit informația în sistem, pentru a verifica dacă acel vehicul are taxa de drum achitată.
Pe teritoriul Județului Dâmbovița funcționează numai două camere de luat vederi ale CNAIR, acestea fiind amplasate pe DN 71 la Ulmi , respectiv pe Autostrada A1, la Petrești.